Pirkimo sąlygų 3 priedas

ORO KONDICIONAVIMO ĮRENGINIŲ TECHNINĖS PRIEŽIŪROS IR GEDIMŲ ŠALINIMO PASLAUGOS KAUNO APSKRITYJE 
TECHNINĖ SPECIFIKACIJA

1. SĄVOKOS IR SUTRUMPINIMAI 
1.1. Užsakovas  – akcinė bendrovė „Oro navigacija“. 
1.2. Paslaugų teikėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį. 
1.3. Sutartis – Sutartis, sudaroma tarp Paslaugų teikėjo ir Užsakovo dėl Pirkimo objekto. 
1.4. Įranga – TP, SP oro kondicionavimo įrenginiai nurodyti šios Techninės specifikacijos 1 priede (1.1 dalyje). 
1.5. Paslaugos – oro kondicionavimo įrenginių techninės priežiūros ir gedimų šalinimo paslaugos. 
1.6. Prekės  - Įrangos gedimų/sutrikimų šalinimui reikalingos atsarginės dalys ir medžiagos. 
1.7. OAM – ozono sluoksnį ardančios medžiagos. 
1.8. Riboto patekimo zona – saugomos patalpos ir teritorijos, į kurias galima patekti tik atlikus asmens duomenų patikrą ir gavus leidimus.

2. PIRKIMO OBJEKTAS 
2.1. Oro kondicionavimo įrenginių techninės priežiūros ir gedimų šalinimo paslaugos kurias sudaro:
2.2.1. oro kondicionavimo įrenginių techninės  priežiūros paslaugos;
2.2.2. oro kondicionavimo įrenginių gedimų/sutrikimų šalinimo paslaugos;
2.2.3. oro kondicionavimo įrenginių gedimų/sutrikimų šalinimui reikalingos atsarginės dalys ir medžiagos.

3. PIRKIMO OBJEKTO APIMTYS 
3.1. Paslaugos teikiamos Užsakovo Įrangai, nurodytai šios Techninės specifikacijos 1 priede (1.1 dalyje). Sutarties galiojimo laikotarpiu nurodytos Įrangos kiekis ir tipas gali kisti. 
3.2. Preliminarus techninės priežiūros paslaugų kiekis Sutarties galiojimo laikotarpiu – 6 (šeši) kartai kiekvienai Įrangai, nurodytai Techninės specifikacijos 1 priedo 1.1 dalyje.
3.3. Preliminarus gedimų/sutrikimų šalinimo paslaugų kiekis Sutarties galiojimo laikotarpiu: 
- Skubiu atveju, pagal skubų iškvietimą (taikant šios Techninės specifikacijos 8.5, 8.6 punktuose nustatytus reikalavimus) – 100 valandų; 
- Kitais atvejais, pagal iškvietimą (taikant šios Techninės specifikacijos 8.7, 8.8 punktuose nustatytus reikalavimus) – 240 valandų. 
3.4. Įrangos gedimų/sutrikimų šalinimui reikalingų Prekių preliminarus sąrašas ir kiekis nurodytas Techninės specifikacijos 1 priede (1.2 dalyje). Užsakovas turi teisę pirkti ir kitas Techninės specifikacijos 1 priede nenurodytas Prekes reikalingas Paslaugų suteikimui (toliau – kitos Prekės). Kitoms Prekėms taikomos visos šioje Techninėje specifikacijoje ir Sutartyje nustatytos sąlygos (garantijos, trūkumų šalinimo ir t.t.). 

4. SUTARTINIŲ ĮSIPAREIGOJIMŲ VYKDYMO VIETA 
4.1. Objektų, kuriuose teikiamos Paslaugos adresai nurodyti Techninės specifikacijos 1 priede (1.1 dalyje).
4.2. Paslaugų teikėjas turi susipažinti su patekimo į Vilniaus Tarptautinio oro uosto riboto patekimo zonas tvarka ir įsivertinti jos trukmę ir kainą: leidimų išrašymas, patikrinimas. Paslaugų teikėjas rūpinasi nuolatinio leidimo patekti į Kauno oro uosto teritoriją gavimu. 

5. REIKALAVIMAI PIRKIMO OBJEKTUI 
5.1. Įrangos techninė priežiūra (aptarnavimas, profilaktinis patikrinimas, derinimas, reguliavimas)  turi būti atliekama tam, kad būtų palaikyti normatyviniai patalpų temperatūros parametrai ir užtikrintas Įrangos patikimas ir ekonomiškas darbas. Įrangoje  yra naudojamas R407C, R410A, R32 freonas. Įranga sumontuota lengvai pasiekiamoje vietoje: ant žemės, stogo ar sienos (pasiekiama standartinėmis kopečiomis). 
5.2. Pirkimo objekto aprašymas.
5.2.1. Teikdamas techninės priežiūros paslaugas Paslaugų teikėjas privalės atlikti Įrangos techninį aptarnavimą, profilaktinį patikrinimą, derinimą, reguliavimą, įskaitant žemiau nurodytus darbus: 
5.2.1.1. Įrangos bendros techninės būklės (vamzdynai, sujungimai, triukšmai ir kt.) patikrinimą ir defektų šalinimą, vidinių bei išorinių dalių valymą; 
5.2.1.2. Tvirtinimo konstrukcijų patikrinimą; 
5.2.1.3. Tepalo ir freono papildymą bei jų slėgio sureguliavimą; 
5.2.1.4. Kompresoriaus suspaudimo slėgio patikrinimą;  
5.2.1.5. Ventiliatorių ir jų reguliatorių darbo patikrinimą (įsitikinti, kad ventiliatorių guoliai sukasi laisvai, nekaista, patikrinti el. srovės stiprį, sukių greitis keičiasi); 
5.2.1.6. Temperatūros sensorių patikrinimą, valdymo automatikos sujungimų patikrinimą, distancinių pultų darbo patikrinimą; 
5.2.1.7. Kondensato nubėgimo sistemos išvalymą; 
5.2.1.8. Vidinių ir išorinių agregatų profilaktinę patikrą ir aušintuvų valymą; 
5.2.1.10. Valdymo automatikos remontą ir derinimą; 
5.2.1.11. Galimų šaldymo agento ar tepalo nuotėkių vietų nustatymą ir esant reikalui jų užsandarinimą ir papildymą.
5.2.1.12. Oro sklendžių ir pavarų veikimą.
5.2.2. Paslaugų teikėjas privalo pildyti  Įrangos techninės priežiūros žurnalą, kurio forma turi būti suderinta su Užsakovu per 10 darbo dienų nuo Sutarties įsigaliojimo dienos. 
5.2.3. Paslaugų teikėjas privalo Įrangą paženklinti pagal žemiau nurodytus reikalavimus: 
5.2.3.1. OAM - aiškiai matomoje vietoje, neišdildomais, ilgai išliekančiais (kol Įranga naudojama) užrašais: „Pavojinga“, „Pavojinga ozono sluoksniui“, „Saugoti, kad šaldymo skystis nepatektų į aplinką“, „Įrangos šaldymo skystį (dujas) šalinti kaip pavojingą atlieką“; 
5.2.3.2. F-dujoms -  aiškiai matomoje vietoje, neišdildomai, ilgai išliekančiu (kol Įranga naudojama) užrašu, kuriame nurodomi sutrumpinti F-dujų cheminiai pavadinimai, kiekis kilogramais, jei būtina, žodis „hermetiška“.  
5.2.4. Įrangos, turinčios nuo 3 kg ir iki 30 kg F-dujų  ir OAM, sandarumas turi būti tikrinamas kartą per dvylika mėnesių, rezultatus fiksuojant Įrangos pase (išskyrus atvejus kai Užsakovas nepateikia užsakymo). 
5.2.5. Suteikus techninės priežiūros paslaugas, Įranga turi būti pažymėta patikros lipduku. Lipduko forma turi būti suderinta su Užsakovu per  10 darbo dienų nuo Sutarties įsigaliojimo dienos. 
5.2.6. Paslaugų teikėjas, vadovaujantis Lietuvos Respublikos atliekų tvarkymo įstatymu, Lietuvos Respublikos aplinkos ministro 1999 m. liepos 14 d. įsakymu Nr.217 patvirtintomis atliekų tvarkymo taisyklėmis (2011 m. gruodžio 7 d. įsakymo Nr.D1-944 redakcija) ir kitais teisės aktuose nustatytais reikalavimais, nepažeidžiant teisės aktais nustatytų aplinkosaugos reikalavimų, privalo organizuoti ir vykdyti Paslaugų teikimo metu susidarančių atliekų perdavimą atitinkamiems pagal atliekų rūšį atliekų tvarkytojams, vykdantiems jų šalinimą/utilizavimą arba naudojimą. 
5.2.7. Paslaugų teikėjas pagal iš Užsakovo gautus pranešimus turi suteikti Įrangos gedimų/sutrikimų šalinimo paslaugas. Pranešimai apie gedimą Paslaugų teikėjui pateikiami telefonu ar elektroniniu paštu.
5.2.8. Gedimų/sutrikimų šalinimui reikalingos Prekės bus perkamos Sutartyje nurodytais įkainiais. Už kitas Prekes (nenurodytas Techninės specifikacijos 1 priede) bus apmokėta tokiais įkainiais, kurie galios pranešimo apie gedimą pateikimo dieną Paslaugų teikėjo kainoraštyje arba, jei tokio nėra, Paslaugų teikėjo prekybos vietoje, kataloge ar interneto svetainėje nurodytomis galiojančiomis kainomis arba, jei tokios kainos neskelbiamos, Paslaugų teikėjo pasiūlytomis, konkurencingomis ir rinką atitinkančiomis kainomis. 
5.2.9. Visais atvejais kitos Prekės tiekiamos Paslaugų teikėjui iš anksto suderinus su Užsakovu jų įkainius ir kiekį. Atsiradus kitų Prekių poreikiui, Paslaugų teikėjas turi kuo skubiau pateikti Užsakovui raštu (el. paštu) kitų Prekių įkainius bei tokius įkainius pagrindžiančius dokumentus ir/ar informaciją (pvz. Paslaugų teikėjo katalogo kainyną, nuorodą į el. prekybos vietą ar pan.). Kitų Prekių įkainiai laikomi suderintais ir užsakymas gali būti vykdomas tik gavus Užsakovo įgalioto atstovo patvirtinimą.

6. SUTARTIES VYKDYMO METU PATEIKIAMA DOKUMENTACIJA, PASLAUGŲ KAINA 
6.1. Vadovaujantis „Dėl duomenų apie fluorintas šiltnamio efektą sukeliančias dujas ir ozono sluoksnį ardančias medžiagas teikimo, surinkimo ir tvarkymo, šių dujų ar medžiagų turinčios įrangos ir sistemų apskaitos tvarkos aprašo“, patvirtinto Lietuvos Respublikos Aplinkos ministro  2010 m. sausio 7 d. Įsakymu Nr. D1-12 (žin, 2010-01-14, Nr.5-200) (aktuali redakcija) nuostatomis, Paslaugų teikėjas privalo teikiant Paslaugas apskaityti regeneruotų, utilizuotų, sunaudotų (papildytų) į Įrangą ozono sluoksnį ardančių medžiagų, F- dujų, jų turinčių mišinių (OAM) kiekį (kg) per metus ir iki kovo 1 d.  pateikti Aplinkos apsaugos institucijoms metinę ataskaitą bei jos kopiją Užsakovui. 
6.2. Už teikiant Paslaugas apskaitytas Užsakovo objektuose susidariusias atliekas, vadovaujantis Lietuvos Respublikos aplinkos ministro 2011 m. gegužės 3 d. įsakymu Nr. D1-367 patvirtintų Atliekų susidarymo ir tvarkymo apskaitos ir ataskaitų teikimo taisyklių nustatyta tvarka (aktuali redakcija), Paslaugų teikėjas privalo atsakingoms institucijoms teikti ataskaitas, o ataskaitų kopijas pateikti Užsakovui.   
6.3. Paslaugų teikėjas, po kiekvieno užsakymo ar pranešimo apie gedimą/sutrikimą, suteikęs Paslaugas, pateikia Užsakovui suderinimui Paslaugų perdavimo priėmimo aktą (toliau – Aktas). 
6.4. Užsakovas ne vėliau kaip per 3 darbo dienas nuo Akto gavimo jį pasirašo arba per tą patį terminą, nepasirašydamas Akto, pateikia Paslaugų teikėjui pretenziją, kurioje nurodo trūkumus ir terminą, per kurį Paslaugų teikėjas privalo juos ištaisyti. Trūkumais laikomi Paslaugų ir/ar Prekių neatitikimai sutarties, įskaitant šios Techninės specifikacijos, reikalavimams ir teisės aktams, reglamentuojantiems tokios rūšies paslaugų ar prekių kokybę ir/ar teikimą.
6.5. Už suteiktas kiekvienos Įrangos techninės priežiūros paslaugas Užsakovas sumokės Paslaugų teikėjui fiksuotą kiekvienos Įrangos techninės priežiūros kainą.
6.6. Už suteiktas gedimų/sutrikimų šalinimo paslaugas bus sumokama pagal faktiškai gedimų/sutrikimų šalinimui sugaištą laiką ir pridedant panaudotų Prekių kainą (jei tokios buvo panaudotos). Paslaugų teikėjas suteiktų gedimų/sutrikimų šalinimo perdavimo priėmimo akte turi nurodyti suteiktas Paslaugas, trukmę, panaudotas Prekes (jei tokios buvo panaudotos) ir/ar kitas Prekes (nenurodytas Techninės specifikacijos 1 priede, jei tokios buvo panaudotos) bei jų kainas. Kitų Prekių kiekis ir įkainiai turi būti suderinti su Užsakovu. 
6.7. Aktas pasirašomas tik tuomet, kai yra tinkamai baigti atitinkami darbai, pašalinti Užsakovo nurodyti trūkumai ir nurodytas Paslaugų bei Prekių kiekis atitinka faktiškai suteiktų Paslaugų, panaudotų Prekių kiekį, o nurodyta panaudotų kitų Prekių kaina atitinka suderintą. Jei Užsakovui kyla abejonių ar neaiškumų dėl Akte pateiktos informacijos, jis turi teisę pareikalauti, kad Paslaugų teikėjas paaiškintų ar kitokiu būdu pagrįstų Akte nurodytą informaciją.

7. KOKYBĖ IR TRŪKUMŲ ŠALINIMAS 
7.1. Prekės turi būti originalios, naujos, nenaudotos. 
7.2. Suteiktoms Paslaugoms nustatomas 6 mėnesių garantijos terminas, kuris skaičiuojamas nuo Paslaugų perdavimo priėmimo akto pasirašymo dienos. Prekėms nustatomas Prekių gamintojo suteiktas, tačiau ne trumpesnis kaip 1 metų kokybės garantijos terminas, kuris skaičiuojamas nuo Paslaugų / Prekių perdavimo priėmimo akto pasirašymo dienos.   
7.3. Terminas, per kurį turi būti ištaisomi nustatyti trūkumai: 
7.3.1. Paslaugų teikėjas įsipareigoja garantinio termino metu Paslaugų neatitikimus/trūkumus ištaisyti savo sąskaita ne vėliau kaip per 2 kalendorines dienas nuo Užsakovo raštiško pranešimo išsiuntimo dienos;
7.3.2. Paslaugų teikėjas įsipareigoja garantinio termino metu savo sąskaita pašalinti Prekių gedimus arba pakeisti sugedusias Prekes naujomis kokybiškomis ne ilgiau kaip per 10 kalendorinių dienų nuo Užsakovo raštiško pranešimo išsiuntimo dienos. 

8. SUTARTINIŲ ĮSIPAREIGOJIMŲ VYKDYMO TVARKA IR TERMINAI 
8.1.    Sutarties galiojimo laikotarpiu Paslaugos ir Prekės bus perkamos pagal faktinį poreikį ir tik pagal atskirus Užsakovo užsakymus, pranešimus. Užsakyme bus nurodoma kokiai Įrangai perkamos Paslaugos ir (ar) Prekės, jų kiekis, Paslaugų teikimo adresas. 
8.2. Preliminarus kiekvienos Įrangos techninės priežiūros paslaugų kiekis - 2 kartai per metus.
8.3. Paslaugų teikėjas Paslaugas turės suteikti naudodamasis savais ištekliais, darbuotojais, medžiagomis, infrastruktūra ir įranga.  
8.4. Techninės priežiūros paslaugos privalės būti suteiktos per 25 darbo dienas nuo užsakymo atlikti Įrangos techninę priežiūrą pateikimo Paslaugų teikėjui dienos. 
8.5. Paslaugų teikėjo reagavimo trukmė skubaus iškvietimo atveju  – per 6 valandas nuo pranešimo apie gedimą gavimo. Šiuo atveju pranešimas apie gedimą teikiamas telefonu.  
8.6. Įrangos gedimo/sutrikimo pašalinimo laikas skubiu atveju turi būti ne ilgesnis negu 24 valandos nuo pranešimo apie gedimą momento. 
8.7. Kitais atvejais nei numatyta 8.5 ir 8.6 punktuose, Paslaugų teikėjo reagavimo į iškvietimą trukmė darbo dienomis – per 24 valandas nuo pranešimo apie gedimą/sutrikimą Paslaugų teikėjui pateikimo. Šiuo atveju pranešimas apie gedimą Paslaugų teikėjui siunčiamas el. paštu. Gavęs elektroninį laišką, Paslaugų teikėjas nedelsiant patvirtina apie pranešimo gavimą Užsakovui  telefonu. 
8.8. Įrangos gedimo/sutrikimo pašalinimo laikas 8.7 punkte nurodytu atveju turi būti ne ilgesnis nei 5 (penkios) darbo dienos nuo pranešimo apie gedimą/sutrikimą Paslaugų teikėjui pateikimo. 
8.9. Paslaugų teikėjas įsipareigoja gedimų/sutrikimų šalinimo paslaugas teikti nepertraukiamai, t.y. 24 valandas per parą, 7 dienas per savaitę.  

9. UŽSAKOVO ĮSIPAREIGOJIMAI 
9.1. Bendrauti su Paslaugų teikėju jam teikiant Paslaugas ir pateikti turimą informaciją/dokumentus, reikalingus Paslaugoms suteikti. 
9.2.  Pasirašius  Paslaugų teikimo sutartį, prieš Paslaugų teikimo pradžią instruktuoti Paslaugų teikėjo darbų vadovą ir darbų vykdytoją, kurie teiks Sutartyje nurodytas Paslaugas, bendrais darbuotojų saugos klausimais: supažindinti su suteikiamų Paslaugų tvarka,  esančiais ir galimais rizikos veiksniais objektuose, su teritorija, praėjimais ir pravažiavimais, darbo tvarkos taisyklėmis bei kitais darbuotojų saugos ypatumais objektuose. Paslaugų teikėjo darbų vadovų ir darbų vykdytojų instruktavimas yra įforminimas Paslaugų teikėjo personalo  saugos darbe instruktavimų registravimo žurnale; 
9.3.  Nuo perdavimo priėmimo akto gavimo dienos per tris darbo dienas pasirašyti kokybiškai suteiktų Paslaugų perdavimo – priėmimo aktą arba per tą patį laikotarpį pateikti pastabas. 

PRIEDAI 
Priedas Nr.1. Įrangos sąrašas, Paslaugų teikimo adresai ir preliminarios Paslaugų bei Prekių apimtys.


____________________
